Diari Oficial de la Generalitat Valenciana


Sumari del DOGV 9303, del 22-03-2022 (2022/2046)

Informació pública de l'emissió de l'informe ambiental i territorial estratègic de la modificació puntual número 7 del Pla de reforma interior del sector SRC-IBM.
------------------------------------------------------------------------------------------------------------------------------------------------------------------

### Dades del document

Número de DOGV
:   9303

Data del DOGV
:   22-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2046


Data del document
:   28-02-2022

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * pla d'urbanisme
    * administració local

Informació pública de l'emissió de l'informe ambiental i territorial estratègic de la modificació puntual número 7 del Pla de reforma interior del sector SRC-IBM. [2022/2046]  
En aquest ajuntament s'ha tramitat procediment simplificat d'avaluació ambiental i territorial estratègica de la modificació puntual núm. 7 del Pla de reforma interior del sector SRC-IBM que té per objecte:  
  
- Permetre, en la parcel·la P-14, l'aplicació del mateix règim d'usos detallats que es regulen en l'article 18 de les normes urbanístiques del Pla de reforma interior del sector SRC-IBM.  
- Eliminar l'impacte paisatgístic produït per l'edificació inacabada, en estructura, que es troba en la referida parcel·la.  
- Adequar el planejament a les necessitats existents en la zona del Cap de l'Horta.  
De conformitat amb el que es disposa en l'article 53.7 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, es publica l'informe ambiental i territorial estratègic de la modificació puntual núm. 7 del PRI del sector SRC-IBM, aprovat per la Junta de Govern Local en sessió celebrada el dia 27 d'abril de 2021, en la seua condició d'òrgan ambiental municipal, la part dispositiva del qual és del següent tenor:  
  
«Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 7 del Pla de reforma interior del sector SRC-IBM, l'objecte del qual serà el descrit en la documentació tramitada, d'acord amb els criteris de l'annex VIII de la LOTUP, sempre que es complisquen els condicionants descrits a continuació, prèviament a la seua aprovació definitiva, per no tindre efectes significatius sobre el medi ambient, i correspon continuar la tramitació de la modificació de Pla d'acord amb la seua normativa sectorial.  
  
Segon. Segons estableix l'article 57.1.d de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera aprovat el Pla en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.»  
  
(\*) En la part dispositiva es fa referència a la LOTUP perquè l'acord transcrit és previ a l'entrada en vigor del Decret legislatiu 1/2021, de 18 de juny.  
  
La Pobla de Vallbona, 28 de febrer de 2022.- El regidor d'Urbanisme: Juan Aguilar Moncayo.